( 15 ) 
auctores Lumbricis duas pororum series tribuerunt, per quos aer penetrat, 
quique in dorso lateraliter jacent: alii vero, unam tantummodo seriem 
pariter in dorso, sed in ejus medio sitam perspexerunt. Sententiam horum 
lubenter sequor, quia poros laterales videre mihi non contigit. Singuli 
annuli instructi sunt quatuor setarum paribus, non articulatarum, sed 
retrorsum progredientium ; efformant octo series longitudinales. Hasc sunt 
organa locomotionis ; infra corpus et in quibusdam locis observatur par 
mamillarum albescentium , quae apertura transverso et obliquo modo 
perforantur. Animalia illa non alios sensus, quam gustum et tactum ha- 
bere videntur. 
Haec sunt organa externa, quae citasse nunc sat est, quia de his magis 
specialiter infra in capite subsequenti nobis erit agendum. Nunc transea- 
mus ad ejus vivendi morem. 
Lumbricus, ut notum est, in terra humida et pingui vitam agit. Hoc Habitatio, 
commune habet cum multis annelidibus et vermibus, qui aquatici pleri- 
que sunt; quaedam species in maris arena degunt, ubi sibi foramina ex- 
cavant, omnino similia foraminibus , quae elfodit Lumbricus vulgaris. Ex 
habitatione nomen ei Lumbrici terrestris venit. 
.Aristoteles eum vocabat Intestinum terres. Omnes soli qualitates ipsi Nomina, 
non conveniunt : solum aridum , arenosum , siccum , ferruginosum , et qui- 
dem ericeum , ipsum non delectant ; lubenter latet in solo cum certa 
quantitate humi mixto, ex decompositis foliis ramisque, etc. efformato. 
Quam ob causam in hortis frequentius habitant vias arboribus adumbra- 
tas, vicinia stagnorum, lacuum, etc. Etiam vivunt inter pavimenta pla- 
tearum itinerumque non frequenter tritorum. Occurrunt etiam circa fimi 
aggeres; probatum enim est substantias animales putrefactas ab illis non 
respui. Non incolunt loca aquatica: sed humida tantum et pinguia. Tem- 
pore nebuloso aut pluvio, austro spirante, e foraminibus prorepunt : prae- 
sertim sub vesperam, durante integra nocte usque ad ortum solis. Calor enim Egressu», 
ipsis nocet: ictu solis pereunt. Materie mucosa, quae circumdat eorum 
corpus, celeriter exarescente, in superficie terrae diu versari non valent, 
sole lucente vel aere calido. 
Si terra effoditur, quum hae conditiones possunt impleri, et Lumbricus. Actio caloris. 
